Օգոստոս 18-25-ին, Փորթուկալի Քատավալի շրջանին մէջ, կայացած է « Ուիքիփետիա Արմենիա»ի կողմէ կազմակերպուած «Ուիքիճամբար 2016» միջոցառումը, որ վայելած է նոյն երկրին մէջ հաստատուած «Գալուստ Կիւլպէնկեան» հիմնարկութեան հովանաւորութիւնը։ Շուրջ 50 մասնակիցներ, առաւելաբար պատանիներ ու երիտասարդներ, նաեւ՝ համալսարանականներ ու քանի մը տարեցներ, ճամբար ժամանած են զանազան երկիրներու տարբեր քաղաքներէն (Պոլիս, Աթէնք, Պէյրութ, Հալէպ, Լիոն, Մարսէյ, Փարիզ, Երեւան)։